Oficiālais Vēstnesis L 146 , 11/06/1999 Lpp. 0052 - 0053



Komisijas Lēmums (1999. gada 31. maijs), ar ko groza Lēmumu 95/108/EK par veselības aizsardzības pasākumiem pret Āfrikas cūku mēri Itālijas reģionā Sardīnijā (paziņots ar dokumentu Nr. C(1999) 1438) (dokuments attiecas uz EEZ) (1999/384/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/425/EEK par veterinārām un zootehniskām pārbaudēm Kopienas iekšējā tirdzniecībā, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK [2], un jo īpaši tās 10. pantu, ņemot vērā Padomes 1989. gada 11. decembra Direktīvu 89/662/EEK par veterinārām pārbaudēm Kopienas iekšējā tirdzniecībā, lai izveidotu iekšējo tirgu [3], kurā jaunākie grozījumi izdarīti ar Direktīvu 92/118/EEK, un jo īpaši tās 9. pantu, (1) tā kā saistībā ar Āfrikas cūku mēra izplatību Itālijā Komisija pieņēmusi 1995. gada 28. marta Lēmumu 95/108/EK par konkrētiem veselības aizsardzības pasākumiem pret Āfrikas cūku mēri Itālijas reģionā Sardīnijā [4]; (2) tā kā Āfrikas cūku mēris jāuzskata par endēmisku slimību Nuoro provincē Itālijas reģionā Sardīnijā; (3) tā kā slimības izplatība var apdraudēt ganāmpulkus citos Itālijas reģionos un citās dalībvalstīs, ņemot vērā tirdzniecību ar dzīvām cūkām, svaigu cūkgaļu un noteiktiem produktiem uz gaļas bāzes; (4) tā kā ar Padomes 1990. gada 26. jūnija Lēmumu 90/424/EEK par izdevumiem veterinārajā jomā [5], kurā jaunākie grozījumi izdarīti ar Padomes Lēmumu 94/370/EK [6], ir paredzēta iespēja Kopienas finansiālai līdzdalībai dzīvnieku slimību izskaušanā un uzraudzībā; (5) tā kā mērķis izskaušanas programmai, kas pieņemta ar Komisijas 1998. gada 26. novembra Lēmumu 98/703/EK, ar kuru apstiprina dalībvalstu 1999. gadam iesniegtās programmas dzīvnieku slimību izskaušanai un uzraudzībai un ar kuru nosaka Kopienas finanšu iemaksu līmeni [7], ir izskaust Āfrikas cūku mēri tajos Sardīnijas apgabalos, kur tas vēl satopams; (6) tā kā, ņemot vērā dzīvnieku veselības situāciju Sasāri, Oristano un Kaljāri provincēs un Sardīnijas reģionā izveidoto pārvietošanas kontroli, var grozīt testēšanas procedūras, ko piemēro konkrētām kaujamām cūkām; (7) tā kā Itālijas varas iestādes ir pieņēmušas juridiskus pasākumus, lai aizliegtu pārvietot dzīvas cūkas, svaigu cūkgaļu un konkrētus produktus uz gaļas bāzes no Sardīnijas reģiona teritorijas, un šo juridisko pasākumu pieņemšana garantē šī lēmuma īstenošanas efektivitāti; (8) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmumu 95/108/EK groza šādi. 1. Lēmuma 2. panta 2. punkta b) apakšpunktā piekto un sesto ievilkumu aizstāj ar: "— iekļautas tādas saimniecības cūku populācijā, kam piemērota seroloģiskās testēšanas programma, kura pieprasīta saskaņā ar Āfrikas cūku mēra izskaušanas programmu, ko pieņēmusi Komisija, ņemot vērā Padomes Lēmumu 90/424/EK, un pēdējo sešu mēnešu laikā nav atklātas Āfrikas cūku mēra vīrusa antivielas, — iekļautas pirmspārvietošanas seroloģiskās testēšanas programmā, ko veic desmit dienas pirms pārvešanas uz kaušanu, ja nav atklātas Āfrikas cūku mēra vīrusa antivielas; pirmspārvietošanas testēšanas programmai, ko piemēro attiecīgajam sūtījumam, jābūt tādai, lai tā sniegtu vismaz 95 % ticamību seropozitīvu dzīvnieku atklāšanai 5 % izplatības līmenī." 2. Lēmuma 6. pantu aizstāj ar šādu pantu: "6. pants Itālija iesniedz dalībvalstīm un Komisijai: a) sarakstu ar 2. punktā minētās(-o) izraudzītās(-o) lopkautuves(-ju) nosaukumu(-iem) un adresi(-ēm) un 4. panta 2. punkta b) apakšpunktā minētā(-o) izraudzītā(-o) uzņēmuma(-u) nosaukumu(-iem) un adresi(-ēm), kuru apstiprinājusi Centrālā veterinārā institūcija; b) reizi sešos mēnešos ziņojumu, kurā ir informācija par to cūku skaitu, kurām piemēroti 2. panta 2. punkta b) apakšpunktā minētie pasākumi, un veikto seroloģisko testu rezultāti." 2. pants Dalībvalstis izdara tādus grozījumus pasākumos, kurus tās piemēro tirdzniecībai, lai tie saskanētu ar šo lēmumu. Dalībvalstis par to tūlīt informē Komisiju. 3. pants Lēmums ir adresēts dalībvalstīm. Briselē, 1999. gada 31. maijā Komisijas vārdā — Komisijas loceklis Franz Fischler [1] OV L 224, 18.8.1990., 29. lpp. [2] OV L 62, 15.3.1993., 49. lpp. [3] OV L 395, 30.12.1989., 13. lpp. [4] OV L 79, 7.4.1995., 29. lpp. [5] OV L 224, 18.8.1990., 19. lpp. [6] OV L 168, 2.7.1994., 31. lpp. [7] OV L 333, 9.12.1998., 29. lpp. --------------------------------------------------